google/wiki40b huggingface dataset:
Quanah (Texas)

Quanah er administrativt sete i Hardeman County i Texas og har fått sitt navn etter indianerhøvdingen Quanah Parker, den siste av comanchees ledere.
County-setet ble flyttet til Quanah fra Margaret i 1890. Quanah hadde 2.641 inbvyggere etter folketellingen i 2010.
Solemsvåttan

Solemsvåttan er en topp på 423 moh ved Ranheim i Trondheim. Med det er Solemsvåttan den høyeste toppen i den nordlige delen av området Jonsvatnet–Malvikmarka i Sør-Trøndelag.
Navnet på toppen stammer fra gården Solem, en drøy kilometer sørover mot Jonsvatnet. Solemsvåttan er lettest tilgjengelig fra parkeringsplassen ved Tjønnstuggu, som er Ranheim Skiklubbs klubbhus på Reppe.
Her var det plassert et gammelt brann-/vakttårn som nå er reist opp igjen. Fra tårnet er det utsikt over Trondheim og Jonsvatnet.
Moderne tider

Moderne tider (orig.: Modern Times) er en filmkomedie fra 1936 av Charlie Chaplin som viser hans rollefigur «Landstrykeren» som arbeider på et samlebånd i en stor fabrikk. Hovedpersonene i filmen spilles av Chaplin selv, Paulette Goddard, Henry Bergman, Stanley Sandford og Chester Conklin. Filmen er skrevet og regissert av Chaplin, og gir et bilde av hvordan livsbetingelsene var for svært mange arbeidere i de økonomiske nedgangstidene i 1930-årene.
Filmen er spilt inn i svart-hvitt og med 18 bilder per sekund. Avspilling med 24-bilder per sek. gir derfor bevegelsene på filmen et opphakket preg. Lydsporet besto primært av musikk, med noen få replikker mot slutten av filmen. Det er altså ikke en ren stumfilm.
Filmen ble svært populær hos mange, men bidro også til beskyldningene som senere ble fremmet i McCarthy-tiden om uamerikansk (kryptokommunistisk) virksomhet. Disse synspunktene er siden endret, slik at den i dag er lagt inn i USAs nasjonale filmarkiv.
Move Along

Move Along er et musikkalbum fra The All-American Rejects. Det ble utgitt i 2005.
Jose C. Cojuangco

Bakgrunn

Cojuangcoene er en fremstående og rik filippinsk familie. Ekteparet som på Filippinene ble kjent som Jose Cojuangco I og Antera Estrella, var kinesiske innvandrere fra Zhangzhou i Fujian-provinsen, og ankom Paniqui, en by i provinsen Tarlac, omkring 1870. Cojuangco antas å ha vært Jose seniors fullstendige kinesiske navn sammendratt til ett ord, slik vanlig var blant kineserne på Filippinene. Jose og Antera fikk sønnen Melecio, som 34 år etter giftet seg med en velstående kinesisk mestiza, Tecla Chichioco. Melecio og Tecla fikk fire sønner. Den andre var Jose II.
Dániel Böde

Landslaget

Han ble tatt ut i Ungarns EM-tropp til EM i Frankrike 2016.
Fremtid

Spådommer om fremtiden

På tross av disse kognitive instrumentene for forståelse av fremtiden, har den stokastiske karakteren ved flere naturlige og sosiale prosesser gjort prognoser av fremtiden et langsiktig for ulike personer og kulturer opp gjennom tidene. Noen hevder å kunne se inn i fremtiden som har fått stor anerkjennelse og sosial viktighet i fortids- og nåtidssamfunn. Det gjelder for eksempel profeter som kan få åpenbaringer om blant annet fremtiden og komme med profetier, spåmenn og spåkoner, orakler, sannsigersker og til en viss grad synske og astrologer.
Fremtid er også et viktig tema innen religion. Religioner tilbyr ofte forklaringer om liv etter døden, samt læren om verdens undergang. Determinisme er en retning innen filosofien som tror på skjebnen og anser fremtiden som gitt. Innen litteratur og film har skildringer som legger vekt på teknologi i fremtiden fått betegnelsen science fiction.
Vickers Varsity

Konstruksjon og utvikling

Varsity ble utviklet hos Vickers av et konstruksjonsteam ledet av Rex Pierson. Det var basert på Viking og Valetta for å møte luftfarsministeriets spesifikasjoner for et to-motors treningsfly til erstatning for Wellington T10 og Valetta T3 og T4. Viktigste forskjell var større vingespenn, lengre skrog og nesehjul. Det var også i treningshensikt en bombeluke og plass for operatør i en bombe-bay med kapasitet for 24 stk. 25 pund røykbomber. Prototypen fløy første gang fra Wisley 17. juli 1949.
En sivil version VC.3 var planlagt , men tanken ble droppet på grunn av den suksess som Vickers fikk med VC.2 Viscount.

Flyet i bruk

Det svenske flyvåpen hadde en enslig  Varsity fra Januar 1953 til 1973 hovedsakelig for elektroniske etterretning. Den svenske benevnelsen var Tp 82.
Varsity ble tatt ut tjeneste hos RAF i mai 1976. Dens oppgaver ble tatt over av  Scottish Aviation Jetstream T1.
Siste flydyktig eksemplar ble brukt av Royal Aircraft Establishment. Det ble overført til  RAFs Museum i 1992.
Ernst Bohle

Bakgrunn

Bohles far var skolelærer og ingeniør som hadde emigrert til England, men de flyttet til Cape Town da Bohle var  tre år.
Han studerte statsvitenskap og handel/administrasjon i Köln og Berlin og ble uteksaminert fra Handelshøyskolen i Berlin i 1923.  Han giftet seg med Gertrud Bachmann i november 1925 og arbeidet med eksport og import i Rhinland fra 1924 – 1930. Han arbeidet som direktør for et stort bilfirma i Hamburg fra 1930 til juni 1933.

Nazitiden

Ernst Wilhelm Bohle ble medlem av NSDAP 1. mars 1932. 13. september 1933 ble han medlem av SS. Han ble forfremmet til Gruppenführer 20. april 1937 og Obergruppenführer 21. juni 1943
Han startet karrieren i NSDAP i desember 1931 da han meldte seg til frivillig assistent for dr. Hans Nieland, lederen for NSDAP Auslands-Organisation (NSDAP/AO) (utenlandsorganisasjonen til det tyske nazipartiet).  8. mai ble Nieland leder for politiet i Hamburg og Bohle overtok stillingen som leder for utenlandsorganisasjonen.
Han var medlem av Riksdagen fra 1933 til 1945 fra Württemberg og fra 1937 til 1945 var han statssekretær i utenriksdepartementet.  Fra 3. oktober 1933 tilhørte han staben til Rudolf Hess, og skulle bli en av dem som Hess hadde som særlig nær rådgiver og medarbeider. Han arbeidet i utenriksministeriets utenlandsorganisasjon. Denne utøvet tilsyn med tyske borgere i fremmende land; under Bohles ledelse ble virksomheten utvidet til verdensomspennende.
Etter at Rudolf Hess foretok sin flyvning til Storbritannia i 1941, ble Bohles situasjon i utenriksdepartementet andstrengende, for man mistkte ham fdor å ha vært informert i forkant om hva Hess hadde satt seg fore. Von Ribbentrop trengte ham ut av embedet mot slutten i 1941, men han beholdt like fullt sin statatssekretærrang til 1945.

Etter krigsslutt

Bohle fikk fem år i forbedringsanstalt i den såkalte Ministerieprosessen (tysk: Wilhelmstraßen-Prozeß) i april 1949, men han ble benådet allerede 21. desember samme året. 
Deretter ble han handelsmann i Hamburg. Hsn gjorde også en innsats for å reformere en organisasjon for utviklingen av tysk - sørafrikansk bilateral handel.
Moala

Utseende

Middelsstore, tettbygde, brune trebukker. Antennene er noe lengre enn kroppen. Pronotum er avrundet, sekskantet, med en butt pigg på hver side langt bak midten. Dekkvingene er avsmalnende bakover.

Levevis

Larvene lever i død ved.

Utbredelse

Slekten er endemisk for Fiji.
Iranobrium

Utseende

Middelsstore, avalnge, blanke, brune trebukker. Antennene er ganske tynne og noe lengre enn kroppen. Pronotum er omtrent så langt som bredt, mer eller mindre tønneformet. Dekkvingene er jevnbrede, kan være noe forkortede, beina slanke.

Utbredelse

Slekten er for det meste utbredt på Den arabiske halvøy (Jemen inkludert Socotra, Oman, Saudi-Arabia, Qatar og de Forente arabiske emirater). Én art er utbredt øst til Iran. Iranobrium schmidi er et unntak, den er beskrevet fra Thailand (kan den ha blitt innført dit fra Arabia?).
San Francisco Acuexcomac

San Francisco Acuexcomac, vanligvis kalt Acuexcomac eller Acuezcomac, er en landsby i Atenco kommune i Mexico. Den ligger like nord for landsbyen San Salvador Atenco, og har nesten vokst helt sammen med denne. Acuexcomac hadde 1038 innbyggere i 2010.
Templo de San Francisco de Asís har vakre bueganger, og har bevart både den opprinnelige fasaden og et alterkors.
4. oktober feires skytshelgenen San Francisco de Asís.
Navnet Acuexcomac er nahuatl og betyr «Vannstedet».
Kolonial.no

Historie

Selskapet ble startet i 2013 av Mats Barlo, Mats Andre Kristiansen, Jon Lønne, Andreas Skaranger, Karl Alveng Munthe-Kaas, Jon Kåre Stene, Ida Johnsen, Tommy Gudmundsen, Vegard Vik og Christian Mikalsen, 10 gründere med bakgrunn fra teknologi og logistikk.
Rema 1000 kjøpte ti prosent av Kolonial.no i 2016. I 2016 kom også Rasmussengruppen, Stenshagen Invest, Varner-familien og Pactum inn på eiersiden. I 2018 gikk det svenske investeringsselskapet Kinnevik inn med 300 millioner kroner.
Fra 2015 til 2016 økte Kolonial.no omsetningen med 465 prosent fra 75 millioner til 424 millioner kroner og deretter med 88 prosent mellom 2016 og 2017 – fra 424 millioner kroner til 798 millioner kroner.

Virksomhet

Kolonial.no har 13 000 kvadratmeter ved sitt hovedlager i Lørenskog. Her pakkes varer som blir distribuert til kunder på Østlandet.
Palamu (distrikt)

Demografi

Ved folketellingen i 2011 var det 1 936 319 innbyggere i distriktet, mot 1 537 465 i 2001. Den urbane befolkningen utgjør 11,66 % av befolkningen.
Barn i alderen 0 til 6 år utgjorde 16,35 % i 2011 mot 20,19 % i 2001. Antallet jenter i den alderen per tusen gutter er 947 i 2011 mot 963 i 2001.
Hisingen

Hisingen i Göteborg kommune i Västra Götalands län er Sveriges fjerde største øy (etter Gotland, Öland og Orust). 3/4 tilhører landskapet Bohuslän, 1/4 tilhører landskapet Västergötland. I sør og øst renner Göta älv og på nordre siden renner Nordre älv. I vest ligger Kattegat. 
Øya har et areal på 199 kvadratkilometer, og utgjør vel halvparten av arealet i Göteborg kommune, og hadde i 2008 en fjerdedel av kommunens innbyggere. Med et innbyggerantall på over 147 200 er Hisingen den øya i Sverige som har størst befolkning.
Göteborg City Airport ligger sentralt på øya.

Historie

Ifølge Snorres kongesagaer spilte Olav Haraldsson og svenskekongen Olof Skötkonung terning om hvem som skulle ha Hisingen i forbindelse med fredsforhandlinger mellom de to kongene i 1020. Til tross for svenskekongen trilla seks på begge terningene, vant Olav Hisingen for Norge da de ene terningen delte seg da han kasta dobbelt seks, og han ble tilkjent 13 poeng. På 1200-tallet mista Norge to sogn på østsiden av øya til Sverige, og riksgrensa mellom Norge og Sverige gikk i 450 år tvers over øya langs Kvillebekken fram til Danmark-Norge måtte avstå Hisingen («norske Hisingen») og resten av Båhuslen til Sverige ved freden i Roskilde i 1658.
Tuveraset på Hisingen den 30. november 1977 krevde ni dødsoffer og er dermed en av de verste naturkatastrofene i Sverige i moderne tid.
Hennes fortid

Om filmen

Filmen ble produsert ved Babelsberg studio av Universum Film AG, Tysklands største filmselskap.
Rett etter å ha fulført filmen forlot Leander Tyskland og dro tilbake til Sverige for godt. Det ville ta syv år før hennes neste filmopptreden, Gabriella i 1950.

DVD

Filmen er utgitt i Tyskland på en utekstet DVD.
Kåre Vestrheim

Kåre Christoffer Vestrheim (født 24. juli 1969) er en norsk plateprodusent, musiker (gitar og keyboard) og komponist fra Sarpsborg.
Under utdannelsen ved Norges musikkhøgskole var han som musiker med å starte bandet Locomotives sammen med Georg Buljo i 1991, og var med i bandet til det ble oppløst i 2001. Han startet deretter som produsent, og har fra sitt studio i Propeller Music Division produsert bl.a  Odd Nordstoga (Luring, 2004), Gåte (Iselilja, 2004), Marit Larsen (Under the Surface, 2006, The Chase, 2008 og Spark, 2011), Motorpsycho (Heavy Metal Fruit, 2009), Åge Aleksandersen (Furet værbitt, 2011), Ida Jenshus (Someone to Love, 2012) og Highasakite (Silent Treatment, 2014). Vestrheim har også vært med å starte plateselskapet Propeller Recordings som har gitt ut musikk med bl.a Hanne Hukkelberg, Superfamily, Katzenjammer, Moddi, Team Me og Highasakite. Som komponist er han aktiv med egne prosjekter, som filmkomponist til flere spillefilmer/tv-serier og medkomponist/arrangør i albumene han produserer. 
Han har vunnet Gammleng-prisen 2009 i klassen studiomusiker, Spellemannprisen 2011 i klassen årets produsent og Kanonprisen 2015 for beste filmmusikk (Knutsen & Ludvigsen og den fæle Rasputin). Han har dessuten vært nominert til Amandaprisen 2016 i klassen beste musikk (Knutsen & Ludvigsen og den fæle Rasputin), Kanonprisen 2016 i klassen beste filmmusikk (Grand Hotel) og Spellemannprisen 2018 i klassen beste produsent (for blant andre Anja Garbarek, Emilie Nicolas, Håkon Kornstad, Batagraf).

Diskografi

(ufullført)
Figaro (Disney)

Figaro er en svart og hvit kattunge som først opptrådte i Walt Disneys «Pinocchio».
Figaro er kanskje mest kjent for å være Geppettos og Pinocchios katt, men han opptrer også som Minni Mus' katt i museuniverset. Han er, i likhet med hunden Pluto, ikke antropomoforisert, men er kun en helt vanlig katt.
Fylkesvei 3678

Fylkesvei 3678 går mellom Helldal og Frydentopp i Lillesand kommune. Veien er 1,6 km lang.
Frem til 2019 hadde veien betegnelsen Fylkesvei 240.
Pjotr Ivanovitsj Bagration

Bakgrunn

Pjotr Bagration var sønn av fyrste og oberst Ivane Bagrationi. Han startet sin militære karriere som 17-årig sersjant i Den keiserlige russiske hær og viste tidlig gode evner for dette yrket. I løpet av flere år deltok han i en rekke militære aksjoner og felttog under ledelse av den kjente russiske generalen Alexander Suvorov som også var hans læremester.

Den russisk-tyrkiske krig (1787–1792)

Under Den russisk-tyrkiske krig deltok han i beleiringen av Otjakov i 1788, Kościuszko-oppstanden i Polen i 1794 og felttogene i Italia og Sveits i 1799 hvor han særlig bemerket seg ved erobringen av Brescia og ble etter dette utnevnt til generalmajor.

Napoleonskrigene

Under første Napoleonkrig utmerket han seg særlig ved slaget ved Schöngrabern (også kjent som slaget ved Hollabrunn) 16. november 1805 hvor hans tallmessige underlegne flankebeskyttelse sørget for retrettmuligheter for den russiske hæren under ledelse av Mikhail Kutuzov. Etter dette ble han utnevnt til generalløytnant og tildelt Sankt Georgsordenen av andre klasse. Han deltok også i slaget ved  Austerlitz 2. desember 1805, slaget ved Eylau 7.–8. februar 1807, slaget ved Heilsberg 11. juni 1807 og slaget ved Friedland 14. juni 1807.
Under krigen mot Finland i 1808 var Bagration øverstkommanderende for de russiske styrkene i det sørlige Finland og inntok blant annet Tammerfors og Åbo, samt Åland etter en farefull marsj over den islagte Finskebukta.

Den russisk-tyrkiske krig (1806-1812)

Han ble øverstkommanderende for de russiske styrkene under Den russisk-tyrkiske krig i august 1809, og gikk øyeblikkelig til offensiv mot de osmanske styrkene ved å krysse Donau og innta Dobrudsja.
Fra sommeren 1809 var han tilbake i Napoleonskrigene som general over infanteriet og bidrog vesentlig til den russiske framgangen i slagene ved Smolensk og Borodino i 1812. I det siste av disse ledet han det hårdnakkede forsvaret av de såkalte Bagrationskansene som byttet eier flere ganger i løpet av slaget. Ved dette slaget ble Bagration så alvorlig såret at han døde rett etter. Hans levninger ble flyttet 5. juli 1839 til heltesminnesmerket i Borodino der tsar Nikolai I reiste et monument over ham. Hans grav ble imidlertid ødelagt under andre verdenskrig.

Privatliv

Pjotr Bagration giftet seg den 2. september 1800 i Gattsjina med den 18 år yngre grevinne Katarina Pavlovna Skavronskij (1783–1857). Hun var på farsiden grandniese av Katarina den store og på farssiden av feltmarskalken og statsmannen Grigorij Potemkin. Hun spilte senere en rolle under de diplomatiske tautrekkingene under Wienerkongressen.

Ettermæle

Den finske nasjonaldikteren Johan Ludvig Runeberg nevner general Bagration i sitt verk om finskekrigen, Fänrik Ståls sägner. Den russiske forfatteren Leo Tolstoj brukte Pjotr Bagration som modell for en av skikkelsene i Krig og fred.
Under andre verdenskrig satte Josef Stalin hans navn på operasjon Bagration som var offensivene som åpnet 23. juni 1944 og drev de tyske styrkene ut av Hviterussland og Litauen. Byen Eylau i Øst-Preussen ble i 1946 i sovjettiden omdøpt til Bagrationovsk etter Pjotr Bagration.
Ergoterapeut

Ergoterapeuter er en helsepersonellkategori som arbeider innen ulike områder av helse- og sosialtjenesten.
Ergoterapeuter gir tilbud til mennesker som av ulike årsaker har vansker med å utføre daglige aktiviteter. Tilbudet kan være aktuelt i alle aldre og livsfaser. Ergoterapeuter bygger opp under den enkeltes motivasjon og mulighet for å leve det livet den enkelte selv ønsker å leve. Tiltakene tar sikte på å fremme aktivitet, deltakelse, tilhørighet og tilfredshet i barnehage, skole, arbeid, hjem og fritid. Det er også et mål å forebygge ulykker, isolasjon og aktivitetstap.
Ergoterapeuters kartlegging av menneskers ønsker for eget liv, aktivitetsvaner samt kroppslige og mentale forutsetninger for handling danner grunnlaget for ergoterapeutens tiltak. 
Ergoterapeuter vurderer også hvordan menneskers omgivelser hemmer og fremmer aktivitet. Dette kan være hjem, arbeidsplasser, utdanningsinstitusjoner, offentlige bygg, barnehager, bo- og uteområder.
Ergoterapistudiet er en 3-årig utdanning ved høgskole/universitet. Ergoterapeututdanninger finnes ved høgskolene i Tromsø, Oslo, Bergen, Sør-Trøndelag, Diakonhjemmet Høgskole, Rogaland og ved NTNU i Gjøvik. I 2009 starter den første universitetsutdanningen i landet av ergoterapeuter, ved Universitetet i Tromsø. Autorisasjon som ergoterapeut tildeles av Statens autorisasjonskontor for helsepersonell. Per 3. januar 2013 var det 4443 ergoterapeuter med autorisasjon.
De fleste av Norges yrkesaktive ergoterapeuter (cirka 2900 av 3500 i 2011) er organisert i Norsk Ergoterapeutforbund.
Royal Ballet

Royal Ballet er Storbritannias ledende ballettensemble, og har tilhold i Covent Garden, London.
Royal Ballet ble grunnlagt i 1931 Ninette de Valois, da under navnet Vic-Wells Ballet.
Sambok

Sambok (Norsk samkatalog for bøker) er en norsk søkbar database hos Nasjonalbiblioteket for litterære utgivelser og annet bibliotekmateriell.
Sambok har referanser til bøker, småtrykk, monografier i serier, hovedoppgaver, lydbøker, videogram, punktskriftbøker og elektroniske dokumenter. Databasen har over 3 mill. oppslag og den oppdateres daglig. Sambok er tilgjengelig på CD-ROM og via Internett.
Mamma (TV-serie)

Handling

Serien handler om en norsk immigrantfamilies viderverdigheter i San Francisco tidlig på 1900-tallet.
Sabbat (jødisk)

Etymologi

Sabbat kommer fra det hebraiske verbet «schabbath», som direkte oversatt betyr «å opphøre» eller «å sitte». Selv om ordet sabbat nesten universelt oversettes som «hvile» eller «hvileperiode», er en mer korrekt oversettelse «å opphøre», i den forstand at arbeidet opphører. Sabbaten er dagen da arbeidet opphører, og hvilen er dermed implisert, selv om det ikke er en nødvendig følge av selve ordet. For eksempel, det hebraiske ordet for «å streike», shevita, kommer fra roten av det samme ordet som schabbath, og har den samme betydningen, nemlig at arbeiderne opphører å arbeide. I denne forstanden er handlingen aktiv heller enn passiv hvile.
Dette oppklarer også det ofte spurte spørsmålet om hvorfor Gud måtte «hvile» på den syvende dagen, som fortalt i Første Mosebok. Når ordet oversettes som «å opphøre», slik at Gud opphørte å arbeide i stedet for å hvile, er det mer i tråd med tanken på en allmektig Gud som ikke trenger «hvile».
Sabbat blir også praktisert av Syvendedagsadventister og Den norske unitarkirke.

Ritualene

Shabbaten starter fredag kveld ved at kvinnene i huset tenner to lys og velsigner shabbaten velkommen, etterfulgt av en gudstjeneste i synagogen. Etter gudstjenesten blir det holdt et måltid, som innledes med Kiddush; velsignelsen over vinen og brødet. Man synger også gjerne spesielle shabbatsanger rundt måltidet. 
Lørdag morgen går man til synagogen igjen, hvor Torarullene tas ut av Tora-skapet og et avsnitt fra Toraen blir lest. I mange menigheter holder rabbineren en tale som er tilknyttet til ukens avsnitt.
Shabbaten avsluttes med kort seremoni kalt Havdalah, som markerer at shabbaten er over og at hverdagen nå kan begynne igjen. Under Havdalah velsigner man lys, vin og krydder.
Designers Saturday

Designers Saturday er en visning av det siste innen design av møbler og tekstiler. Visningen går over to dager, og arrangeres annet hvert år. I Norge ble dette arrangementet startet opp i 1986.
Designers Saturday foregår i Oslo, og er det eneste av sitt slag i Skandinavia. I New York i USA har det vært slike visninger i over 30 år. Den er også å finne i flere europeiske byer.
Paul Nitze

Bakgrunn

Nitze stammet fra tyske forfedre fra området rundt Magdeburg og gikk først på Hotchkiss School i Lakeville, Connecticut før han deretter gikk videre til Harvard University, hvor han ble uteksaminert i 1927.

Karriere

Etter å ha arbeidet i en investeringsbank, steg han i gradene innenfor offentlige tjenester. Under andre verdenskrig arbeidet han staben under James Forrestal, og fra 1944 til 1946 ledet han arbeidet med Strategic Bombing Survey, som gjorde at han fikk tildelt Legion of Merit av president Harry S. Truman. 
I perioden 1950 til 1953 tok han over som sjef for planleggingsstaben (Policy Planning Staff) etter George F. Kennan, og i 1950 var han øverste sjef for utarbeidelsen av forsvarsdokumentet NSC-68 under det nasjonale sikkerhetsrådet. Fra 1953 til 1961 tjenestegjorde han som sjef for Foreign Service Educational Foundation, samtidig som han tjente ved School of Advanced International Studies (SAIS) under Johns Hopkins University. Fra 1963 til 1967 tjenestegjorde Nitze som USAs marineminister etter å ha blitt utnevnt av John F. Kennedy.
Fra 1967 til 1969 var han viseforsvarsminister under Robert S. McNamara og Clark Clifford, før han blant annet var med på den amerikanske delegasjonen under Salt-avtalene i perioden 1969 til 1973. I perioden 1981 til 1984 var han president Ronald Reagans sjefsmegler under INF-avtalen. Reagan gav han Presidentens frihetsmedalje i 1985 på grunnlag av hans bidrag til frihet og sikkerhet i USA. Destroyeren USS «Nitze» (DDG-94) av Arleigh Burke-klassen ble for øvrig navngitt til hans ære i 2002, og ble dermed et av få amerikanske skip som var navngitt etter en levende person.
Stereomera

Utseende

Små (ca. 2 millimeter), korte og brede gjødselbiller. Kroppsformen sett ovenfra er påfallende firkantet, nesten helt rektangulær. Hodet er kort og bredt, flere ganger så bredt som langt, med reduserte fasettøyne og tre furer i pannen. Pronotum er rektangulært, forhjørnene litt framskutte, i midten bak noe utvidet bakover. Midt på er de en buet, skarp tverrfure. Dekkvingene er firkantede, med en nettverk av lengde- og tverrfurer. Oversiden er kraftig punktert og matt.

Levevis

Artene er sannsynligvis knyttet til termitter.

Utbredelse

Slekten er utbredt i Sørøst-Asia.
Sachalinobiini

Utseende

Middelsstore, svarte trebukker. Oversiden er læraktig ruglete, uten regelmessige punktrader eller opphøyde ribber. Hodet er fremstrakt, antennene omtrent halvparten så lange som kroppslengden. Pronotum er nærmest klokkeformet med rundede sider, bare litt over halvparten så bredt som dekkvingene. Disse har rettviklede "skuldre", er litt tilsmalnende bakover og rundede i spissen. Dekkvingene har et gult tverrbånd noe bak midten.

Utbredelse

Gruppen er utbredt i det østlige Asia (Primorskij Kraj, Mongolia, Korea, nordlige Kina, Japan).
Stolmen

Stolmen er den fjerde største øya i Austevoll kommune i Hordaland. Som de fleste andre øyer ute mot kysten er kjennetegnet nakne knauser, lyngheier og litt skog. Høyeste punktet på Stolmen heter Såta og er ca. 60 meter høyt.
Befolkningskonsentrasjonene heter Våge, Aarland, Stangeland, Mølna, Kvalvågen og Valhammar.
Øya har 206 innbyggere pr. januar 2007.
Stolmabrua binder øya sammen med øya Selbjørn. Da den ble fullført i november 1998 var den verdens lengste fritt frembygg-kassebro i lettbetong.

Butikker

Per 2019 er det to butikker på Stolmen; Joker Stolmen og Kakeriet.
Bergnonne

Utbredelse

Den er endemisk til det sørvestlige Ny-Guinea.